paragraph_text: Nogomet na Olimpijskim igrama u Pekingu 2008. godine uključivao je natjecanja u muškoj i ženskoj konkurenciji. Za muške momčadi vrijedilo je pravilo da svi igrači moraju biti mlađi od 23 godine, uz dozvolu za tri starija igrača. U muškoj konkurenciji, zlatnu medalju iz Atene obranili su reprezentativci Argentine, dok je u ženskoj konkurenciji zlato pripalo reprezentativkama SAD-a.